भाभी-देवर के प्रेम का करुण अंत, दोनों ने फांसी लगाकर की आत्महत्या

फोटो: देवर-भाभी के शव

राजकोट। टंकारा तहसील के अमरापर टोर गांव में आज एक युगल ने फांसी लगाकर आत्महत्या कर ली। दोनों रिश्ते में सगे देवर-भाभी थे। आत्महत्या का कारण प्रेम संबंध बताया गया है। पुलिस ने मामला दर्ज कर शवों को पोस्टमार्टम के लिए भेज दिया है।

पुलिस से मिली जानकारी के अनुसार अमरापर टोर गांव में रहने वाले मेहुल बाबरिया और उसकी भाभी छायाबेन के बीच पिछले काफी समय से प्रेम संबंध थे। समाज इनके संबंधों को स्वीकार नहीं करेगा। इसी चलते दोनों ने आत्महत्या कर ली। छायाबेन का पति लालजीभाई ट्रक चालक है और परिवार में दो बेटियां भी हैं। एक बेटी 6 वर्ष की तो दूसरी बेटी की उम्र ढाई वर्ष है।